विद्यार्थी जीवन में खेलों का महत्व अधिक
विद्यार्थीजीवन में खेलों का महत्व अधिक है। ऐसे आयोजनों में भाग लेने से जहां शारीरिक विकास होता है, वहीं मानसिक वृद्धि भी होती है। उक्त विचार महर्षि दयानंद विश्वविद्यालय के रजिस्ट्रार जितेंद्र भारद्वाज ने सतनाली कॉलेज में आयोजित दो दिवसीय प्रथम वार्षिक खेलकूद प्रतियोगिता के समापन अवसर पर व्यक्त किए। उन्होंने कहा कि खेलों से विद्यार्थियों में अनुशासन, प्रतिस्पर्धा, परिश्रम की भावना भी उत्पन्न होती है, जो बच्चों को अपने जीवन के लक्ष्य को हासिल करने में सार्थक सिद्ध होती है। इस अवसर पर उन्होंने विजेता खिलाडिय़ों को सम्मानित करते हुए उनके उज्ज्वल भविष्य की कामना की।
येरहे प्रतियोगिता के परिणाम
दोदिवसीय प्रतियोगिता के दूसरे दिन के खेल में लड़कियों की 1500 मीटर दौड़ में बीए प्रथम वर्ष की कमलेश ने प्रथम, बीए प्रथम वर्ष की मनीषा ने द्वितीय तथा बीए तृतीय की सोनिका ने तीसरा स्थान हासिल किया। इसी प्रकार लड़कों की 1500 मीटर दौड़ में बीए प्रथम वर्ष के रवि ने प्रथम, बीकॉम प्रथम के विकास ने द्वितीय तथा बीकॉम तृतीय वर्ष के योगेश तीसरे स्थान पर रहे। इसके अलावा लड़कियों की 100 मीटर दौड़ में बीए प्रथम वर्ष की कमलेश ने प्रथम, बीए तृतीय वर्ष के सोनिका द्वितीय तथा बीकॉम तृतीय वर्ष की लाली शर्मा को तीसरा स्थान मिला। इसके अलावा लड़कों की 100 मीटर दौड़ में बीएससी प्रथम वर्ष के हरिकेश ने प्रथम, बीए तृतीय वर्ष के पवन द्वितीय तथा संदीप ने तीसरा स्थान प्राप्त किया। इसके अलावा लड़कियों में बेस्ट एथलीट का अवाॅर्ड बीए प्रथम वर्ष की कमलेश को दिया गया, जबकि लड़कों में बेस्ट एथलीट का अवाॅर्ड हरिकेश को दिया गया। इस अवसर पर कॉलेज स्टाफ सदस्य, खिलाड़ी अन्य लोग मौजूद रहे।
सतनाली मंडी | विद्यार्थियोंको उच्च शिक्षा के दौरान व्यावहारिक गुणवत्तापरक शिक्षा प्रदान करने के उद्देश्य से सकारात्मक कदम उठाए जा रहे हैं। इसके साथ-साथ जल्द ही विश्वविद्यालय से संबंधित महाविद्यालयों में विद्यार्थियों को रोजगारपरक कोर्स शुरू करने पर भी गंभीरता से विचार किया जा रहा है। उक्त बात महर्षि दयानंद विश्वविद्यालय के रजिस्ट्रार जितेंद्र भारद्वाज ने मंगलवार शाम को कस्बे के राजकीय महाविद्यालय में पुरस्कार वितरण समारोह के बाद भाजयुमो प्रदेश कार्यकारिणी सदस्य राकेश शेखावत जवाहर नगर के प्रतिष्ठान पर जलपान के दौरान पत्रकारों से कही। उन्होंने कहा कि महाविद्यालयों में विद्यार्थियों की उपस्थिति सुनिश्चित करने के उद्देश्य से नए सत्र से बायोमैट्रिक हाजिरी लगवाने पर भी मंथन चल रहा है। इसके अलावा विश्वविद्यालय द्वारा विद्यार्थियों को हरसंभव सुविधाएं प्रदान करने उच्च शिक्षा को बढ़ावा देने के लिए कदम उठाए जा रहे हैं। ग्रामीण क्षेत्रों में सरकार द्वारा प्रत्येक 20 किमी. की दूरी पर महाविद्यालयों की स्थापना की जा रही है ताकि विद्यार्थियों को उच्च शिक्षा के लिए भटकना पड़े।
नारनौल | उच्चतरशिक्षा निदेशालय पंचकूला के निर्देशानुसार बुधवार को राजकीय स्नातकोत्तर महिला महाविद्यालय, नारनौल में प्राचार्य डाॅ. महावीर सिंह यादव की अध्यक्षता में दो दिवसीय सांस्कृतिक उत्सव झंकार का आयोजन किया गया। इस मौके पर आयोजित हरियाणवीं कल्चरल से संबंधित विभिन्न इवेंट्स में सैकड़ों छात्राओं ने भाग लेकर अपनी प्रतिभा का प्रदर्शन किया। इस अवसर पर आयोजित रंगोली प्रतियोगिता में मोनिका ने सबसे सुंदर रंगोली बनाई। छात्रा प्रीति सोनी की रंगोली दूसरे रीतू की रंगोली तीसरे स्थान पर रही। कोमल को सांत्वना पुरस्कार के लिए चुना गया। मेहंदी प्रतियोगिता में मुस्कान ने सबसे सुंदर मेहंदी रचाई। मोनिका मेहंदी लगाने में दूसरे तो नितिशा पायल तीसरे स्थान पर रही। छात्रा वसुंधरा को सांत्वना पुरस्कार के लिए चुना गया। पेंटिंग प्रतियोगिता में नीलम ने पहला, मनाली ने दूसरा मीनाक्षी ने तीसरा स्थान हासिल किया। भजन कार्यक्रम में दीप्ति पहले, गरिमा दूसरे मोनिका तीसरे स्थान पर रही। गीत में वैशाली ने प्रथम, नीतू ने द्वितीय करीना ने तृतीय स्थान हासिल किया। हरियाणवीं स्किट में प्रियंका का ग्रुप प्रथम, रेखा का ग्रुप द्वितीय ज्योति का ग्रुप तृतीय स्थान पर रहा। कार्यक्रम में निर्णायक मंडल की भूमिका प्रो.नीलू कपूर, डा.पूर्ण प्रभा प्रो.कृष्णा शर्मा ने निभाई। इस मौके पर विजेता प्रतिभागियों को प्राचार्य डा.महावीर सिंह यादव ने बधाई दी। इस अवसर पर प्रो.रामनिवास चंदेला, प्रो.सुशीला यादव, प्रो.सुषमा यादव, डा.ज्ञानचंद, डा.एलएस यादव, प्रो.जेपी यादव, डा.आरपी सिंह, डा.यशपाल, डा.नरेश कुमार, डा.ममता प्रो.अनिता तंवर समेत कालेज का समस्त स्टाफ उपस्थित था।
सतनाली मंडी. खेलकूदप्रतियोगिता के विजेताओं को सम्मानित करते एमडीयू के रजिस्ट्रार जितेंद्र भारद्वाज।
hin_Deva hin_Deva bho_Deva hin_Deva hin_Deva hin_Deva hin_Deva